બજારમાં ૮૦ વર્ષથી જેઠમલાણી ક્લોથ સેન્ટર નામની કાપડની દુકાન ધરાવતા અશોક જેઠમલાણીએ મિડ-ડે LOCALને કહ્યું હતું કે ‘દિવસે પોલીસ અમુક વાહનોને આવવા દે છે, પણ રાતના સમયે તો મનફાવે એવી રીતે વાહનો આવતાં હોય છે. આ પાર્કિંગ ફક્ત નામપૂરતું છે. ઝવેરીબજાર નો પાર્કિંગ ઝોન છે એ મેન્ટાલિટી ગ્રાહકોની થઈ ગઈ હોવાથી અમારા ધંધા પર એની વિપરીત અસર થઈ રહી છે. ગ્રાહકો ખૂબ જ ઓછા આવતા હોવાથી અમે તો ખાલી બેસી રહીએ છે જેને કારણે હવે તો અમુક દુકાનો પણ અહીંથી શિફ્ટ થવા લાગી છે. નો પાર્કિંગ ઝોનનો કોઈ અર્થ તો છે નહીં, પણ એને કારણે વેપારીઓની સાથે ગ્રાહકોને ભારે હેરાનગતિ વેઠવી પડી રહી છે. લોકોએ તેમનાં વાહનો પાર્ક કરીને અંદર સુધી ચાલીને આવવું પડે છે જે માલ-સામાન લેવા આવતા ગ્રાહકો ટાળે છે. એથી મોટી ખરીદી કરવા આવતા લોકો અહીં હવે ખરીદી કરવા આવવાનું ટાળે છે. એને કારણે અમારો વર્ષોથી ચાલતો ધંધો અડધાથી વધારે ખતમ થઈ ગયો છે. આ નો પાર્કિંગ ઝોનનો કોઈ ઉપયોગ થતો ન હોવાથી એને દૂર કરવો જરૂરી છે.’